title: 2002/262/: Rozhodnutie Dozorného orgánu EZVO č. 262/02/COL z  18. decembra 2002 , ktorým sa tridsiatypiatykrát menia a dopĺňajú Procesné a hmotné pravidlá v oblasti štátnej pomoci zavedením nových usmernení o metodike zameranej na analýzu štátnej pomoci v súvislosti s uviaznutými nákladmi

text:
               10.5.2006

               SK

               Úradný vestník Európskej únie

               L 123/1

      ROZHODNUTIE DOZORNÉHO ORGÁNU EZVO

   č. 262/02/COL
   z 18. decembra 2002,
   ktorým sa tridsiatypiatykrát menia a dopĺňajú Procesné a hmotné pravidlá v oblasti štátnej pomoci zavedením nových usmernení o metodike zameranej na analýzu štátnej pomoci v súvislosti s uviaznutými nákladmi
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24 a článok 1 protokolu 3,
   KEĎŽE podľa článku 24 Dohody o dozore a súde Dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, ak to uvedená dohoda alebo Dohoda o dozore a súde jednoznačne ustanovujú, alebo ak to Dozorný orgán EZVO pokladá za nutné,
   PRIPOMÍNAJÚC Procesné a hmotné pravidlá v oblasti štátnej pomoci (3), prijaté 19. januára 1994 Dozorným orgánom EZVO (4),
   KEĎŽE dňa 26. júla 2001 prijala Európska komisia oznámenie, v ktorom stanovila zásady, podľa ktorých bude analyzovať štátnu pomoc v súvislosti s uviaznutými nákladmi v sektore elektrickej energie (5),
   KEĎŽE toto oznámenie má význam aj pre Európsky hospodársky priestor,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel štátnej pomoci EHP,
   KEĎŽE podľa bodu II s názvom „VŠEOBECNÉ“ na konci prílohy XV k Dohode o EHP má Dozorný orgán EZVO prijať po porade s Komisiou právne akty zodpovedajúce právnym aktom, ktoré prijala Komisia ES na zabezpečenie rovnakých podmienok hospodárskej súťaže,
   PO KONZULTÁCII s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku s členskými štátmi EZVO na multilaterálnom stretnutí 19. októbra 2001,
   ROZHODOL TAKTO:

               1.

               Usmernenia o štátnej pomoci sa menia a dopĺňajú pridaním novej kapitoly 21; Metodika zameraná na analýzu štátnej pomoci v súvislosti s uviaznutými nákladmi. Nová kapitola je k tomuto rozhodnutiu pripojená ako príloha I.

               2.

               Štáty EZVO budú informované listom vrátane kópie rozhodnutia a prílohy I.

               3.

               Európska Komisia bude informovaná v súlade s písmenom d) protokolu 27 k Dohode o EHP prostredníctvom kópie tohto rozhodnutia vrátane prílohy I.

               4.

               Rozhodnutie spolu s prílohou I bude uverejnené v oddiele EHP Úradného vestníka Európskych spoločenstieve a dodatku EH k Úradnému vestníku Európskych spoločenstie v po tom, čo štáty EZVO vyjadria súhlas s primeranými opatreniami.

               5.

               Znenie tohto rozhodnutia v anglickom jazyku je autentické.

      V Bruseli 18. decembra 2002

            Za Dozorný orgán EZVO

         Einar M. BULL

            predseda

         Hannes HAFSTEIN

            člen kolégia

      (1)  Ďalej len Dohoda o EHP.

      (2)  Ďalej len Dohoda o dozore a súde.

      (3)  Ďalej len usmernenia o štátnej pomoci.

      (4)  Pôvodne uverejnené v Ú. v. ES L 231, 3.9.1994, dodatok EHP č. 32.

      (5)  Oznámenie je možné si prečítať na internetovej stránke Komisie:
   http://europa.eu.int/comm/competition/state_aid/legislation/stranded_costs/en.pdf

      PRÍLOHA

         „21.   METODIKA ZAMERANÁ NA ANALÝZU ŠTÁTNEJ POMOCI V SÚVISLOSTI S UVIAZNUTÝMI NÁKLADMI
         21.1.   ÚVOD

                     (1)

                     Smernica Európskeho parlamentu a Rady č. 96/92/ES z 19. decembra 1996 o spoločnej právnej úprave vnútorného trhu s elektrickou energiou (1) (ďalej uvádzaná ako ‚smernica’ alebo ‚smernica 96/92/ES’) vytvorila základy pre zavedenie hospodárskej súťaže v rámci európskeho elektroenergetického priemyslu.

                     (2)

                     Uvedená smernica bola rozhodnutím Spoločného výboru EHP č. 168/1999 (2) začlenená do Dohody o EHP.

                     (3)

                     Postupný prechod od značne obmedzenej hospodárskej súťaže k fungujúcej hospodárskej súťaži v rámci EHP musí prebiehať za prijateľných hospodárskych podmienok, ktoré zohľadňujú osobitné znaky elektroenergetického priemyslu. Táto problematika bola už obšírne spracovaná v texte uvedenej smernice.

                     (4)

                     Článok 24 smernice dovoľuje štátom EZVO pozdržať uplatnenie niektorých z ustanovení smernice formou prechodného obdobia, čo im umožní vyrovnať sa s niekoľkými veľmi osobitými situáciami. Mechanizmy poskytovania štátnej pomoci slúžiace k tomu, aby pomohli elektroenergetickým podnikom prispôsobiť sa zavedeniu hospodárskej súťaže za priaznivých podmienok, nespadajú pod výnimky ustanovené v článku 24.

                     (5)

                     Účelom týchto usmernení je objasniť, ako má na základe smernice 96/92/ES dozorný orgán v úmysle uplatniť pravidlá Dohody EHP pri štátnej pomoci takéhoto druhu. Tieto usmernenia sa nedotýkajú pravidiel poskytovania štátnej pomoci, uvedených v iných relevantných rámcoch, usmerneniach a oznámeniach. Dozorný orgán bude pokračovať najmä v schvaľovaní regionálnej a enviromentálnej pomoci v súlade s príslušnými usmerneniami. Podobne aj pomoc, ktorú nemožno schváliť podľa článku 61 Dohody o EHP, bude dozorný orgán v prípade potreby skúmať podľa článku 59 ods. 2 Dohody o EHP.

               21.2.   PRECHODNÉ OPATRENIA A ŠTÁTNA POMOC

                     (1)

                     Článok 24 smernice 96/92/ES, ktorý bol upravený článkom 1 písm. i) rozhodnutia Spoločného výboru EHP č. 168/1999 z 26. novembra 1999, stanovuje, že dozorný orgán môže schváliť prechodné opatrenia, ktoré dočasne pozastavujú uplatňovanie smernice (3):
                     ‚Štáty EZVO, v ktorých záväzky alebo záruky prevádzky vydané pred nadobudnutím účinnosti rozhodnutia Spoločného výboru EHP č. 168/1999 z 26. novembra 1999 nebude možné vzhľadom na ustanovenia tohto rozhodnutia s plniť, môžu požiadať o prechodný režim podľa článku 24 ods. 1 a 2. Žiadosti o prechodný režim sa musia notifikovať Dozornému orgánu EZVO najneskôr do šiestich mesiacov od nadobudnutia účinnosti rozhodnutia Spoločného výboru EHP č. 168/1999 z 26. novembra 1999.’

                     (2)

                     Vzhľadom na súčasný stav je Dozorný orgán EZVO toho názoru, že rozhodnutia, ktoré prijme v súlade s článkom 24, môžu vytvoriť prechodný režim iba v tých prípadoch, v ktorých dozorný orgán už predtým zistil, že opatrenia oznámené členskými štátmi EZVO podľa uvedeného článku nie sú zlučiteľné s ustanoveniami uvedenými v kapitolách IV, V, VI a VII smernice. Podľa článku 24 smernice môže výnimku z uvedených ustanovení schváliť iba dozorný orgán.

                     (3)

                     Podobne i niektorým zo štátov EZVO zavedený systém poplatkov spravovaných prostredníctvom fondu a určených na vyrovnanie nákladov plynúcich z povinností alebo záruk, ktoré pravdepodobne nebude možné pri uplatňovaní rozhodnutia č. 168/1999 splniť, nepredstavuje opatrenie, ktoré by oprávňovalo k poskytnutiu prechodného režimu podľa článku 24 smernice 96/92/ES dozorným orgánom; takéto opatrenie si nevyžaduje poskytnutie výnimky z príslušných kapitol smernice. Na druhú stranu však môže predstavovať štátnu pomoc, na ktorú sa vzťahuje článok 61 k Dohode o EHP a protokol 3 k Dohode medzi štátmi EZVO o zriadení dozorného orgánu a súdneho dvora.

                     (4)

                     Cieľom týchto usmernení je ukázať, ako dozorný orgán zamýšľa uplatňovať pravidlá o štátnej pomoci uvedené v Dohode o EHP v prípadoch opatrení pomoci určených na kompenzovanie nákladov plynúcich z povinností alebo záruk, ktoré podľa ustanovení uvedených v rozhodnutí 168/1999 už ďalej nie je možné plniť. Usmernenia sa nevzťahujú na opatrenia, ktoré nemožno klasifikovať ako štátnu pomoc v zmysle článku 61 ods. 1 Dohody o EHP.

               21.3.   DEFINÍCIA OPRÁVNENÝCH UVIAZNUTÝCH NÁKLADOV

                     (1)

                     Spomenuté povinnosti alebo záruky prevádzky sú zvyčajne označované ako ‚uviaznuté náklady’, V praxi môžu mať rôznu podobu: dlhodobé kúpne zmluvy, investície realizované s implicitnou alebo explicitnou garanciou odbytu, investície realizované nad rámec bežných aktivít atď. Aby mohli byť uviaznuté náklady klasifikované ako oprávnené, a teda byť uznané dozorným orgánom, musia povinnosti alebo záruky spĺňať nasledovné kritériá:

                                 (a)

                                 ‚Povinnosti alebo záruky prevádzky’, ktoré mohli byť príčinou vzniku uviaznutých nákladov musia pochádzať z obdobia pred 27. novembrom 1999, teda pred nadobudnutím účinnosti rozhodnutia č. 168/1999.

                                 (b)

                                 Existencia a platnosť takýchto povinností alebo záruk sa preukazuje vzhľadom na príslušné právne a zmluvné ustanovenia a vzhľadom na právne súvislosti, za ktorých boli prijaté.

                                 (c)

                                 Tieto povinnosti alebo záruky prevádzky musia prinášať riziko, že nebudú splnené vzhľadom na ustanovenia v smernici 96/92/ES. Aby mohli byť povinnosti alebo záruky označené za uviaznuté náklady, musia sa na základe dôsledkov plynúcich zo smernice stať nehospodárnymi a musia značne ovplyvniť konkurencieschopnosť dotknutých podnikov. Okrem toho musia mať za následok, že podniky budú vytvárať účtovné položky (napr. rezervy), ktorých úlohou bude vyjadriť predvídateľný dosah povinnosti alebo záruky.
                                 Predovšetkým tam, kde by v dôsledku predmetných povinností alebo záruk mohla byť ohrozená životaschopnosť podnikov z dôvodu neposkytnutia pomoci alebo prechodných opatrení, sa pri týchto povinnostiach alebo zárukách vychádza z predpokladu, že vyhovujú podmienkam stanoveným v predošlom článku.
                                 Vplyv takýchto povinností alebo záruk na konkurencieschopnosť alebo životaschopnosť dotknutých podnikov bude posudzovaný na konsolidovanej úrovni. Pri povinnostiach alebo zárukách, ktoré majú predstavovať uviaznuté náklady musí byť možné preukázať vzťah príčin a následkov medzi nadobudnutím účinnosti rozhodnutia č. 168/1999 a ťažkosťami, ktoré dotknuté podniky majú pri plnení alebo zabezpečovaní takýchto povinností alebo záruk. Aby mohol byť takýto vzťah príčin a následkov preukázaný, dozorný orgán zohľadní akýkoľvek pokles cien elektrickej energie alebo straty v podieloch na trhu, ktoré dotknuté podniky utrpeli. Povinnosti alebo záruky, ktoré nemohli byť splnené bez ohľadu na nadobudnutie účinnosti rozhodnutia č. 168/1999, nepredstavujú uviaznuté náklady.

                                 (d)

                                 Takéto povinnosti alebo záruky musia byť neodvolateľné. Ak niektorý podnik má možnosť úhradou zrušiť tieto povinnosti alebo záruky, alebo ich upraviť, je potrebné túto skutočnosť zohľadniť pri výpočte oprávnených uviaznutých nákladov.

                                 (e)

                                 Povinnosti alebo záruky, ktoré spájajú podniky patriace do jednej a tej istej skupiny, nemožno označiť ako uviaznuté náklady.

                                 (f)

                                 Uviaznuté náklady sú hospodárskymi nákladmi, ktoré musia zodpovedať sumám skutočne investovaným, uhradeným alebo splatným na základe povinností alebo záruk: paušálne výpočty preto nemôžu byť akceptované, iba ak by mohlo byť preukázané, že odrážajú hospodársku skutočnosť.

                                 (g)

                                 Uviaznuté náklady sa musia udávať po odpočte príjmov, ziskov alebo pridanej hodnoty súvisiacich s povinnosťami alebo zárukami, z ktorých plynú.

                                 (h)

                                 Uviaznuté náklady musia byť hodnotené po odpočte vyplatenej alebo splatnej pomoci vzhľadom na aktíva, ktorých sa týkajú. Ak povinnosť alebo záruka prevádzky zodpovedá investícii, ktorá je predmetom štátnej pomoci, musí byť hodnota pomoci odpočítaná z uviaznutých nákladov, ktoré plynú z povinností a záruk.

                                 (i)

                                 Ak uviaznuté náklady vznikajú z povinností alebo záruk, ktoré sú obtiažne splniteľné vzhľadom na rozhodnutie č. 168/1999, zohľadní sa pri výpočte oprávnených uviaznutých nákladov skutočný časový vývoj hospodárskych a konkurenčných podmienok v rámci vnútroštátnych a spoločných trhov elektrickej energie. Najmä vtedy, ak by povinnosti alebo záruky mohli predstavovať uviaznuté náklady z dôvodu predvídateľného poklesu cien elektrickej energie, musia sa pri výpočte uviaznutých nákladov zohľadniť skutočné pohyby cien elektrickej energie.

                                 (j)

                                 Náklady amortizované pred začlenením rozhodnutia č. 168/1999 do vnútroštátnych právnych predpisov nemôžu byť uznané ako uviaznuté náklady. Rezervy alebo amortizácia aktív uvedená v súvahe dotknutého podniku s jasným zámerom zohľadniť predvídateľné vplyvy rozhodnutia, môžu predstavovať uviaznuté náklady.

                                 (k)

                                 Oprávnené uviaznuté náklady nesmú prekročiť minimálnu úroveň potrebnú na to, aby dotknuté podniky mohli pokračovať v plnení alebo zabezpečovaní povinností alebo záruk, ktorých sa týka rozhodnutie č. 168/1999 (4). Tieto náklady preto budú musieť byť vypočítané pri zohľadnení najhospodárnejšieho riešenia (bez pomoci) z pohľadu dotknutých podnikov. Toto môže okrem iného zahŕňať ukončenie povinností alebo záruk, ktoré spôsobili vznik uviaznutých nákladov, alebo likvidáciu všetkých alebo časti aktív, ktoré spôsobili vznik uviaznutých nákladov (tam, kde to neprotirečí základným princípom povinností alebo záruk).

                                 (l)

                                 Náklady, ktoré niektoré podniky môžu byť nútené znášať po uplynutí časového horizontu uvedeného v článku 26 smernice (26. november 2006), nemôžu predstavovať oprávnené uviaznuté náklady v zmysle tejto metodiky (5). Ak je to však nevyhnutné, dozorný orgán môže náležite zohľadniť takéto povinnosti alebo záruky a v prípade potreby ich môže uznať za oprávnené uviaznuté náklady počas ďalšej fázy zavádzania spoločného trhu elektrickej energie.

                                 (m)

                                 V prípade štátov EZVO, ktoré otvárajú svoje trhy rýchlejšie než to požaduje Spoločný výbor EHP v rozhodnutí č. 168/1999, môže dozorný orgán súhlasiť s tým, že bude za oprávnené uviaznuté náklady podľa tejto metodiky považovať náklady, ktoré niektoré podniky musia znášať po uplynutí časového horizontu uvedeného v článku 26 smernice, ak tieto náklady vznikajú ako dôsledok povinností alebo záruk vyhovujúcich kritériám uvedeným v písmenách a) až l) oddielu 21.3 tohto dokumentu za predpokladu, že sú obmedzené na obdobie nepresahujúce 31. december 2010.

               21.4.   UVIAZNUTÉ NÁKLADY A ŠTÁTNA POMOC

                     (1)

                     Všeobecná zásada stanovená v článku 61 ods. 1 Dohody o EHP hovorí, že štátna pomoc je zakázaná. Odseky 2 a 3 tohto článku uvádzajú niekoľko výnimiek z tohto všeobecného pravidla. Okrem toho v súlade s článkom 59 ods. 2 Dohody o EHP ‚podniky poverené poskytovaním služieb všeobecného hospodárskeho záujmu alebo podniky, ktoré majú povahu fiskálneho monopolu’ podliehajú pravidlám uvedeným v Dohode o EHP, najmä pravidlám hospodárskej súťaže za predpokladu, že ich uplatňovanie neznemožňuje právne alebo v skutočnosti plniť určité úlohy, ktoré im boli zverené. V každom prípade nesmie byť rozvoj obchodu ovplyvnený v takom rozsahu, ktorý by bol v rozpore so záujmami zmluvných strán.

                     (2)

                     Štátna pomoc zodpovedajúca oprávneným uviaznutým nákladom definovaným v týchto usmerneniach je určená na to, aby elektroenergetickým podnikom uľahčila prechod ku konkurenčnému trhu s elektrickou energiou. Dozorný orgán môže takúto pomoc hodnotiť kladne, pokiaľ je narušenie hospodárskej súťaže na druhej strane vyvážené prínosom tejto pomoci pre dosiahnutie spoločného cieľa, ktorý by trhové sily nemohli dosiahnuť. Narušenie hospodárskej súťaže, ktoré je spôsobené poskytnutím pomoci vyplatenej s cieľom uľahčiť elektroenergetickým podnikom prechod od prevažne uzavretého trhu na sčasti liberalizovaný trh nemôže byť, ak sú trvanie a vplyv tohto narušenia obmedzené, v rozpore so spoločným záujmom. Liberalizácia trhu s elektrickou energiou je totiž hlavným záujmom trhu EHP a prispieva k vytvoreniu vnútorného trhu. Dozorný orgán takisto zastáva názor, že pomoc poskytnutá z dôvodu uviaznutých nákladov umožňuje elektroenergetickým podnikom znížiť riziká súvisiace s ich pôvodnými povinnosťami alebo zárukami, a preto ich môže povzbudiť k dlhodobým investíciám. Napokon, ak by nejestvovala žiadna možnosť kompenzácie uviaznutých nákladov, bolo by riziko, že dotknuté podniky môžu preniesť celkové náklady spojené s ich neekonomickými povinnosťami alebo zárukami na svojich zákazníkov, väčšie.

                     (3)

                     Pomoc, ktorá slúži na kompenzáciu uviaznutých nákladov v rámci elektroenergetického priemyslu, môže byť ďalej v porovnaní s inými liberalizovanými sektormi odôvodnená skutočnosťou, že liberalizácia trhu s elektrickou energiou nebola sprevádzaná ani rýchlejším technologickým vývojom, ani zvýšeným dopytom a tiež skutočnosťou, že je v záujme ochrany životného prostredia, zabezpečenia dodávok elektrickej energie a hladkého fungovania ekonomík krajín EHP len ťažko predstaviteľné, že by sa čakalo s poskytnutím štátnej pomoci až do chvíle, ked' sa elektroenergetické podniky dostanú do ťažkostí.

                     (4)

                     V tomto kontexte dozorný orgán zastáva názor, že pomoc určená na vyrovnanie uviaznutých nákladov v bežnej situácii spĺňa podmienky na uplatnenie výnimky podľa článku 61 ods. 3 písm. c) Dohody o EHP, ak uľahčuje vývoj určitých hospodárskych činností bez toho, aby negatívne ovplyvňovala trhové podmienky v rozsahu, ktorý by bol v rozpore so spoločným záujmom.

                     (5)

                     Bez toho, aby sa dotkol osobitných ustanovení uvedených v usmernení dozorného orgánu o uplatňovaní pravidiel štátnej pomoci EHP, vrátane usmernení o štátnej pomoci na ochranu životného prostredia (6), dozorný orgán môže v zásade pomoc určenú na vyrovnanie oprávnených uviaznutých nákladov označiť za zlučiteľnú s článkom 61 ods. 3 písm. c) Dohody o EHP, ak táto spĺňa nasledovné kritériá:

                                 (a)

                                 Pomoc musí slúžiť na vyrovnanie oprávnených uviaznutých nákladov, ktoré boli jasne určené a vyčlenené. Pomoc nesmie za žiadnych okolností presahovať výšku oprávnených uviaznutých nákladov.

                                 (b)

                                 Systém vyplácania pomoci musí umožňovať zohľadnenie budúceho vývoja hospodárskej súťaže. Takýto vývoj môže byť vo všeobecnosti hodnotený pomocou merateľných faktorov (ceny, podiel na trhu, iné relevantné faktory uvedené štátom EZVO). Keďže zmeny podmienok hospodárskej súťaže majú priamy efekt na výšku oprávnených uviaznutých nákladov, výška vyplatenej pomoci bude nutne závisieť od vývoja skutočnej hospodárskej súťaže a pri výpočte postupne vyplácanej pomoci sa budú musieť zohľadňovať zmeny v relevantných faktoroch, aby mohol byť vyhodnotený stupeň dosiahnutej hospodárskej súťaže.

                                 (c)

                                 Štát EZVO sa musí zaviazať, že dozornému orgánu zašle výročnú správu, v ktorej opíše vývoj konkurenčného prostredia na jeho trhu elektrickej energie, kde okrem iného uvedie zmeny pozorované pri relevantných merateľných faktoroch. Vo výročnej správe budú uvedené podrobné informácie o tom, ako boli vypočítané uviaznuté náklady zohľadnené v príslušnom roku a aká bola výška vyplatenej pomoci.

                                 (d)

                                 Dozorný orgán bude pri svojom posudzovaní kladne hodnotiť degresívnosť pomoci určenej na vyrovnanie uviaznutých nákladov; táto degresívnosť v podstate pomôže dotknutému podniku urýchliť jeho prípravy na liberalizovaný trh elektrickej energie.

                                 (e)

                                 Najvyššia možná výška pomoci, ktorá môže byť vyplatená podniku na vyrovnanie uviaznutých nákladov, musí byť špecifikovaná vopred. Musí sa tu zohľadniť nárast produktivity, ktorý môže podnik dosiahnuť.
                                 Podobne musí byť jasne vopred stanovený aj podrobný systém pre výpočet a financovanie pomoci určenej na vyrovnanie uviaznutých nákladov a maximálna doba, počas ktorej môže byť pomoc vyplácaná. V notifikácii pomoci sa zvlášť uvedie, ako budú pri výpočte uviaznutých nákladov zohľadnené zmeny v rôznych faktoroch uvedených v písmene b).

                                 (f)

                                 Aby sa predišlo kumulovaniu pomoci, členský štát sa vopred zaviaže, že nebude vyplácať pomoc určenú na záchranu alebo reštrukturalizáciu podnikom, ktoré sú prijímateľmi pomoci v súvislosti s uviaznutými nákladmi. Dozorný orgán zastáva názor, že vyplatenie kompenzácie za uviaznuté náklady v súvislosti s investíciami do aktív, ktoré neponúkajú perspektívu na dlhodobú životnosť, neuľahčuje prechod elektroenergetického priemyslu na liberalizovaný trh, a preto sa na ňu nemôže uplatňovať článok 61 ods. 3 písm. c) Dohody o EHP.

                     (6)

                     Dozorný orgán vyjadruje vážne pochybnosti v súvislosti s pomocou určenou na vyrovnanie uviaznutých nákladov, ktorá nevyhovuje uvedeným kritériám alebo ktorá má za následok narušenie hospodárskej súťaže a je z nasledujúcich dôvodov v rozpore so spoločným záujmom:

                                 (a)

                                 Pomoc nesúvisí s oprávnenými uviaznutými nákladmi, ktoré zodpovedajú uvedenej definícii, alebo s jasne definovanými a samostatnými uviaznutými nákladmi alebo táto pomoc presahuje výšku oprávnených uviaznutých nákladov.

                                 (b)

                                 Pomoc je určená na udržanie všetkých alebo niektorých príjmov získaných ešte pred nadobudnutím účinnosti rozhodnutia č. 168/1999 bez toho, aby sa striktne zohľadnili oprávnené uviaznuté náklady, ktoré mohli vzniknúť ako dôsledok zavedenia hospodárskej súťaže.

                                 (c)

                                 Výška pomoci pravdepodobne nie je prispôsobená tak, aby riadne zohľadňovala rozdiely medzi hospodárskymi a trhovými prognózami, ktoré boli vykonané pri odhadovaní uviaznutých nákladov a skutočnými zmenami, ktoré sa v ekonomike a na trhu v tom čase uskutočnili.

               21.5.   METÓDA FINANCOVANIA POMOCI URČENEJ NA VYROVNANIE UVIAZNUTÝCH NÁKLADOV

                     (1)

                     Štáty EZVO si môžu pre financovanie pomoci určenej na vyrovnanie uviaznutých nákladov vybrať takú metódu, ktorú považujú za najvhodnejšiu. Avšak pri schvaľovaní takejto pomoci sa dozorný orgán ubezpečí, že systém financovania nevyvolá efekty, ktoré sú v rozpore s cieľmi smernice 96/92/ES alebo so záujmami zmluvných strán. Pri záujmoch zmluvných strán sa okrem iného zohľadňuje ochrana spotrebiteľa, voľný pohyb tovaru a služieb a hospodárska súťaž.

                     (2)

                     Systém financovania nesmie mať za následok bránenie vstupu iných podnikov alebo nových hospodárskych subjektov na konkrétne vnútroštátne alebo regionálne trhy. Pomoc určená na vyrovnanie uviaznutých nákladov nemôže byť financovaná z poplatkov za elektrickú energiu prepravovanú medzi jednotlivými štátmi EZVO alebo z poplatkov súvisiacich so vzdialenosťou medzi výrobcom a spotrebiteľom.

                     (3)

                     Dozorný orgán EZVO takisto zabezpečí, že systém financovania pomoci určenej na vyrovnanie uviaznutých nákladov bude mať za následok spravodlivé zaobchádzanie s oprávnenými a neoprávnenými spotrebiteľmi. Na tento účel bude výročná správa, o ktorej sa hovorí v písmene c) v oddiele 21.4, obsahovať rozčlenenie na oprávnených a neoprávnených spotrebiteľov zdrojov financií určených na vyrovnanie uviaznutých nákladov. Ak sa neoprávnení spotrebitelia priamo zúčastňujú na financovaní uviaznutých nákladov prostredníctvom poplatku za odber elektrickej energie, musí byť táto skutočnosť jasne uvedená. Príspevok uložený jednej alebo druhej skupine (oprávneným alebo neoprávneným spotrebiteľom) nesmie presahovať časť uviaznutých nákladov, ktoré majú byť vyrovnané, zodpovedajúcich trhovému podielu týchto spotrebiteľov.

                     (4)

                     Ak súkromné podniky vytvoria fondy na financovanie mechanizmov poskytovania pomoci určenej na vyrovnanie uviaznutých nákladov, spravovanie týchto prostriedkov musí byť jasne oddelené od prostriedkov pochádzajúcich z bežných zdrojov týchto podnikov. Takéto investície nesmú poskytovať žiadne výhody podnikom, ktoré ich spravujú.

               21.6.   INÉ HODNOTIACE FAKTORY

                     (1)

                     Pri posudzovaní štátnej pomoci určenej na vyrovnanie uviaznutých nákladov dozorný orgán zohľadňuje najmä veľkosť a úroveň prepojenia dotknutej siete a štruktúru elektroenergetického priemyslu. Pri pomoci určenej malej sieti s nízkym stupňom prepojenia so zvyšnou časťou EHP je pravdepodobnosť väčšieho narušenia hospodárskej súťaže menšia.

                     (2)

                     Táto metodika uviaznutých nákladov sa uplatňuje bez toho, aby boli dotknuté usmernenia o vnútroštátnej regionálnej pomoci v regiónoch, ktoré spadajú pod ustanovenia článku 61 ods. 3 písm. a) Dohody o EHP (7). Ak uplatnenie pravidiel o štátnej pomoci pri uviaznutých nákladoch právne alebo skutočne prekáža vo výkone určitých činností, ktorými boli poverené podniky majúce za úlohu poskytovať služby všeobecného hospodárskeho záujmu alebo majúce podobu fiskálneho monopolu, je možné podľa článku 59 ods. 2 Dohody o EHP udeliť výnimku z týchto pravidiel za predpokladu, že obchod nie je ovplyvnený v takom rozsahu, ktorý je v rozpore so záujmami zmluvných strán.

                     (3)

                     Pravidlá uvedené v tejto metodike týkajúcej sa štátnej pomoci určenej na vyrovnanie uviaznutých nákladov vznikajúcich na základe rozhodnutia 168/1999 sú uplatniteľné nezávisle od toho, či ide o verejné alebo súkromné vlastníctvo dotknutého podniku.“

         (1)  Ú. v. ES L 27, 30.1.1997, s. 20.

         (2)  Ú. v. ES L 61, 1.3.2001, s. 23 a dodatok EHP č. 11, 1.3.2001, s. 221.

         (3)  Článok 3 rozhodnutia č. 168/1999 uvádza: ‚Toto rozhodnutie nadobúda účinnosť 27. novembra 1999 za predpokladu, že Spoločnému výboru EHP boli predložené všetky notifikácie podľa článku 103 odsek 1 dohody’.

         (4)  V prípade dlhodobej kúpnej alebo predajnej zmluvy budú uviaznuté náklady vypočítané tak, že sa porovnajú s podmienkami, za ktorých by bol podnik za bežných okolností na liberalizovanom trhu schopný predať alebo nakúpiť výrobky za inak rovnakých predpokladov.

         (5)  Toto treba chápať tak, že investície, ktoré nemožno nahradiť, alebo ktoré nie sú ekonomicky životaschopné v dôsledku liberalizácie vnútorného trhu elektrickej energie, môžu podnietiť vznik uviaznutých nákladov v zmysle tejto metodiky, vrátane prípadov ked' prekračujú časový horizont roku 2006. Okrem toho povinnosti alebo záruky, ktoré musia byť po 26. novembri 2006 nevyhnutne ďalej plnené, pretože by inak mohli vzniknúť vysoké riziká v súvislosti s ochranou životného prostredia, verejnej bezpečnosti, sociálnou ochranou pracujúcich alebo bezpečnosťou elektrických sietí, môžu, ak sú riadne zdôvodnené, spôsobiť vznik oprávnených uviaznutých nákladov v zmysle tejto metodiky.

         (6)  Ú. v. ES L 237, 6.9.2001, s. 16.

         (7)  Ú. v. ES L 111, 29.4.1999 a dodatok EHP č. 18. Pozri v tejto súvislosti aj kapitolu 25 usmernení o štátnej pomoci.


title: 2011/407/EÚ: Rozhodnutie Rady zo 6. júna 2011 o pozícii, ktorú má Európska únia zaujať v Spoločnom výbore EHP k zmene a doplneniu prílohy VI (Sociálne zabezpečenie) a protokolu 37 k Dohode o EHP

text:
               12.7.2011

               SK

               Úradný vestník Európskej únie

               L 182/12

         ROZHODNUTIE RADY
   zo 6. júna 2011
   o pozícii, ktorú má Európska únia zaujať v Spoločnom výbore EHP k zmene a doplneniu prílohy VI (Sociálne zabezpečenie) a protokolu 37 k Dohode o EHP
   (2011/407/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 48 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Príloha VI k Dohode o Európskom hospodárskom priestore (ďalej len „Dohoda o EHP“) obsahuje osobitné ustanovenia a opatrenia týkajúce sa sociálneho zabezpečenia a protokol 37 obsahuje zoznam výborov, v ktorých majú štáty EHP – EZVO účasť.

               (2)

               Je vhodné začleniť nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (2), nariadenie Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (3), a nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4) do Dohody o EHP. Je tiež vhodné začleniť množstvo rozhodnutí a odporúčaní správnej komisie. Okrem toho protokol 37 by sa mal zmeniť a doplniť tak, aby sa do jeho zoznamu výborov začlenila Správna komisia pre koordináciu systémov sociálneho zabezpečenia zriadená nariadením (ES) č. 883/2004.

               (3)

               Príloha VI a protokol 37 k Dohode o EHP by sa mali zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Jediný článok
   Pozícia, ktorú má Únia zaujať v Spoločnom výbore EHP k plánovanej zmene a doplneniu prílohy VI (Sociálne zabezpečenie) a protokolu 37 k Dohode o EHP, sa zakladá na návrhu rozhodnutia Spoločného výboru EHP pripojenom k tomuto rozhodnutiu.

      V Bruseli 6. júna 2011

            Za Radu

            predseda

         RÉTHELYI M.

      (1)  Ú. v. ES L 305, 30.11.1994, s. 6.

      (2)  Ú. v. EÚ L 166, 30.4.2004, s. 1.

      (3)  Ú. v. EÚ L 284, 30.10.2009, s. 43.

      (4)  Ú. v. EÚ L 284, 30.10.2009, s. 1.

      NÁVRH
      ROZHODNUTIE SPOLOČNÉHO VÝBORU EHP č. …/2011
      z …,
      ktorým sa mení a dopĺňa príloha VI (Sociálne zabezpečenie) a protokol 37 k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, a najmä na jej články 98 a 101,
      keďže:

                  (1)

                  Príloha VI k Dohode o Európskom hospodárskom priestore zmenenej a doplnenej protokolom upravujúcim Dohodu o Európskom hospodárskom priestore (ďalej len „dohoda“) bola zmenená a doplnená rozhodnutím Spoločného výboru EHP č. …/… z … (1).

                  (2)

                  Protokol 37 k dohode bol zmenený a doplnený rozhodnutím Spoločného výboru EHP č. …/… z … (2).

                  (3)

                  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3) by sa malo začleniť do dohody.

                  (4)

                  Nariadenie Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (4), by sa malo začleniť do dohody.

                  (5)

                  Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (5), by sa malo začleniť do dohody.

                  (6)

                  Rozhodnutie č. A1 z 12. júna 2009 o zavedení postupu dialógu a zmierovacieho postupu týkajúceho sa platnosti dokumentov, určenia uplatniteľných právnych predpisov a poskytovania dávok podľa nariadenia Európskeho parlamentu a Rady (ES) č. 883/2004 (6) by sa malo začleniť do dohody.

                  (7)

                  Rozhodnutie č. A2 z 12. júna 2009 týkajúce sa výkladu článku 12 nariadenia Európskeho parlamentu a Rady (ES) č. 883/2004 o právnych predpisoch vzťahujúcich sa na vyslaných pracovníkov a samostatne zárobkovo činných pracovníkov dočasne pracujúcich mimo príslušného štátu (7) by sa malo začleniť do dohody.

                  (8)

                  Rozhodnutie č. E1 z 12. júna 2009 o praktických opatreniach pre prechodné obdobie na výmenu údajov elektronickými prostriedkami, ktoré sú uvedené v článku 4 nariadenia Európskeho parlamentu a Rady (ES) č. 987/2009 (8), by sa malo začleniť do dohody.

                  (9)

                  Rozhodnutie č. F1 z 12. júna 2009 o výklade článku 68 nariadenia Európskeho parlamentu a Rady (ES) č. 883/2004 týkajúceho sa pravidiel prednosti v prípade súbehu rodinných dávok (9) by sa malo začleniť do dohody.

                  (10)

                  Rozhodnutie č. H1 z 12. júna 2009 o rámci pre prechod od nariadení Rady (EHS) č. 1408/71 a (EHS) č. 574/72 na nariadenia Európskeho parlamentu a Rady (ES) č. 883/2004 a (ES) č. 987/2009 a o uplatňovaní rozhodnutí a odporúčaní Správnej komisie pre koordináciu systémov sociálneho zabezpečenia (10) by sa malo začleniť do dohody.

                  (11)

                  Rozhodnutie č. H2 z 12. júna 2009 o spôsobe práce a zložení Technickej komisie pre spracovanie údajov Správnej komisie pre koordináciu systémov sociálneho zabezpečenia (11) by sa malo začleniť do dohody.

                  (12)

                  Rozhodnutie č. P1 z 12. júna 2009 o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok (12), by sa malo začleniť do dohody.

                  (13)

                  Rozhodnutie č. S1 z 12. júna 2009 o európskom preukaze zdravotného poistenia (13) by sa malo začleniť do dohody.

                  (14)

                  Rozhodnutie č. S2 z 12. júna 2009 o technických špecifikáciách európskeho preukazu zdravotného poistenia (14) by sa malo začleniť do dohody.

                  (15)

                  Rozhodnutie č. S3 z 12. júna 2009, ktorým sa vymedzujú dávky, na ktoré sa vzťahuje článok 19 ods. 1 a článok 27 ods. 1 nariadenia Európskeho parlamentu a Rady (ES) č. 883/2004 a článok 25 písm. A ods. 3 nariadenia Európskeho parlamentu a Rady (ES) č. 987/2009 (15), by sa malo začleniť do dohody.

                  (16)

                  Rozhodnutie č. U1 z 12. júna 2009 týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov (16) by sa malo začleniť do dohody.

                  (17)

                  Rozhodnutie č. U2 z 12. júna 2009 o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát (17), by sa malo začleniť do dohody.

                  (18)

                  Rozhodnutie č. U3 z 12. júna 2009 o rozsahu pojmu čiastočná nezamestnanosť vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004 (18) by sa malo začleniť do dohody.

                  (19)

                  Odporúčanie č. P1 z 12. júna 2009 týkajúce sa rozsudku vo veci Gottardo, podľa ktorého sa výhody priznané štátnym príslušníkom štátu na základe dvojstranného dohovoru o sociálnom zabezpečení s nečlenskou krajinou musia zaručiť aj pracovníkom, ktorí sú štátnymi príslušníkmi iných členských štátov (19), by sa malo začleniť do dohody.

                  (20)

                  Odporúčanie č. U1 z 12. júna 2009 týkajúce sa právnych predpisov vzťahujúcich sa na nezamestnané osoby, ktoré vykonávajú v inom členskom štáte, ako je štát miesta bydliska, profesijnú alebo obchodnú činnosť na čiastočný úväzok (20), by sa malo začleniť do dohody.

                  (21)

                  Odporúčanie č. U2 z 12. júna 2009 týkajúce sa uplatňovania článku 64 ods. 1 písm. a) nariadenia Európskeho parlamentu a Rady (ES) č. 883/2004 na nezamestnané osoby sprevádzajúce svojich manželov, resp. svoje manželky alebo partnerov, resp. partnerky, ktorí vykonávajú profesijnú alebo obchodnú činnosť v inom členskom štáte, ako je príslušný štát (21), by sa malo začleniť do dohody.

                  (22)

                  Na účely riadneho fungovania dohody by sa mal zmeniť a doplniť jej protokol 37 tak, aby zahŕňal Správnu komisiu pre koordináciu systémov sociálneho zabezpečenia zriadenú nariadením (ES) č. 883/2004, a príloha VI by sa mala zmeniť a doplniť tak, aby stanovila postupy prináležiace uvedenej komisii a orgánom, ktoré sú k nej pripojené.

                  (23)

                  Nariadením (ES) č. 883/2004 sa zrušuje nariadenie Rady (EHS) č. 1408/71 (22), ktoré je začlenené do dohody, a preto by sa malo v rámci dohody zrušiť.

                  (24)

                  Nariadením (ES) č. 987/2009 sa s účinnosťou od 1. mája 2010 zrušuje nariadenie Rady (EHS) č. 574/72 (23), ktoré je začlenené do dohody, a preto by sa malo v rámci dohody zrušiť.

                  (25)

                  Všetky akty pod nadpismi Akty, ktoré musia zmluvné strany náležite zohľadniť, a Akty, ktoré vezmú zmluvné strany na vedomie, sú zastarané, a preto by sa mali z dohody vypustiť,

            PRIJAL TOTO ROZHODNUTIE:
      Článok 1
      Príloha VI k dohode sa mení a dopĺňa tak, ako je uvedené v prílohe k tomuto rozhodnutiu.
      Článok 2
      Znenie bodu 5 „Správna komisia pre sociálne zabezpečenie migrujúcich pracovníkov“ protokolu 37 k dohode, ktorý obsahuje zoznam stanovený v článku 101, sa nahrádza takto:

         „Správna komisia pre koordináciu systémov sociálneho zabezpečenia [nariadenie Európskeho parlamentu a Rady (ES) č. 883/2004].“

      Článok 3
      Znenia nariadení (ES) č. 883/2004, (ES) č. 987/2009 a (ES) č. 988/2009, rozhodnutí č. A1, A2, E1, F1, H1, H2, P1, S1, S2, S3, U1, U2 a U3 a odporúčaní č. P1, U1 a U2 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 4
      Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 dohody (24).
      Článok 5
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli …

               Za Spoločný výbor EHP

               predseda

               Tajomníci

               Spoločného výboru EHP

         (1)  Ú. v. EÚ L …

         (2)  Ú. v. EÚ L …

         (3)  Ú. v. EÚ L 166, 30.4.2004, s. 1.

         (4)  Ú. v. EÚ L 284, 30.10.2009, s. 43.

         (5)  Ú. v. EÚ L 284, 30.10.2009, s. 1.

         (6)  Ú. v. EÚ C 106, 24.4.2010, s. 1.

         (7)  Ú. v. EÚ C 106, 24.4.2010, s. 5.

         (8)  Ú. v. EÚ C 106, 24.4.2010, s. 9.

         (9)  Ú. v. EÚ C 106, 24.4.2010, s. 11.

         (10)  Ú. v. EÚ C 106, 24.4.2010, s. 13.

         (11)  Ú. v. EÚ C 106, 24.4.2010, s. 17.

         (12)  Ú. v. EÚ C 106, 24.4.2010, s. 21.

         (13)  Ú. v. EÚ C 106, 24.4.2010, s. 23.

         (14)  Ú. v. EÚ C 106, 24.4.2010, s. 26.

         (15)  Ú. v. EÚ C 106, 24.4.2010, s. 40.

         (16)  Ú. v. EÚ C 106, 24.4.2010, s. 42.

         (17)  Ú. v. EÚ C 106, 24.4.2010, s. 43.

         (18)  Ú. v. EÚ C 106, 24.4.2010, s. 45.

         (19)  Ú. v. EÚ C 106, 24.4.2010, s. 47.

         (20)  Ú. v. EÚ C 106, 24.4.2010, s. 49.

         (21)  Ú. v. EÚ C 106, 24.4.2010, s. 51.

         (22)  Ú. v. ES L 149, 5.7.1971, s. 2.

         (23)  Ú. v. ES L 74, 27.3.1972, s. 1.

         (24)  [Ústavné požiadavky neboli oznámené.] [Ústavné požiadavky boli oznámené.]

         PRÍLOHA

            K ROZHODNUTIU SPOLOČNÉHO VÝBORU EHP č. …

         Znenie prílohy VI k dohode sa nahrádza takto:

            „ÚVOD
            Keď akty, na ktoré sa odkazuje v tejto prílohe, obsahujú pojmy alebo odkazujú na postupy, ktoré sú špecifické pre právny poriadok Spoločenstva, ako napr.:

                        —

                        preambuly,

                        —

                        adresáti aktov Spoločenstva,

                        —

                        odkazy na územia alebo jazyky ES,

                        —

                        odkazy na práva a povinnosti členských štátov ES, ich verejnoprávnych subjektov, podnikov alebo jednotlivcov v ich vzájomnom vzťahu a

                        —

                        odkazy na informačné a notifikačné postupy,

                  a v tejto prílohe nie je ustanovené inak, uplatňuje sa protokol 1 o horizontálnych prispôsobeniach.
            SEKTOROVÉ ÚPRAVY

                        I.

                        Na účely tejto prílohy a bez ohľadu na ustanovenia protokolu 1 sa pod pojmami ‚členský štát‘ alebo ‚členské štáty‘ nachádzajúcimi sa v uvedených aktoch rozumie, okrem ich významu v príslušných aktoch ES, aj zahrnutie Islandu, Lichtenštajnska a Nórska.

                        II.

                        Pri uplatňovaní ustanovení aktov uvedených v tejto prílohe na účely tejto dohody prechádzajú práva a povinnosti udelené Správnej komisii pre koordináciu systémov sociálneho zabezpečenia, pričlenenej ku Komisii ES, a práva a povinnosti udelené Rade audítorov a Technickej komisii pre spracovanie údajov tejto správnej komisie na Spoločný výbor EHP v súlade s ustanoveniami časti VII tejto dohody.

                  I.   VŠEOBECNÁ KOORDINÁCIA SOCIÁLNEHO ZABEZPEČENIA

            AKTY TÝKAJÚCE SA TÝCHTO OBLASTÍ

                        1.

                           32004 R 0883: nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1), zmenené a doplnené týmto právnym predpisom:

                                    —

                                       32009 R 0988: nariadenie Európskeho parlamentu a Rady (ES) č. 988/2009 zo 16. septembra 2009 (Ú. v. EÚ L 284, 30.10.2009, s. 43).

                              Ustanovenia nariadenia (ES) č. 883/2004 sa na účely tejto dohody upravujú takto:

                                    a)

                                    do článku 87 ods. 10 sa dopĺňa tento pododsek:
                                    ‚V prípade Lichtenštajnska sa ustanovenia článku 65 ods. 2 druhej vety a článku 65 ods. 3 druhej vety uplatnia najneskôr od 1. mája 2012.‘;

                                    b)

                                    do prílohy I časti I sa dopĺňa tento text:
                                    ‚ISLAND
                                    Preddavky na platby výživného podľa zákona o sociálnom zabezpečení č. 100/2007.
                                    LICHTENŠTAJNSKO
                                    Preddavky na platby výživného podľa zákona o poskytovaní preddavkov na výživné z 21. júna 1989 v znení neskorších predpisov.
                                    NÓRSKO
                                    Preddavky na platby výživného na deti podľa zákona o preddavkoch na platby výživného na deti zo 17. februára 1989 č. 2.‘;

                                    c)

                                    do prílohy I časti II sa dopĺňa tento text:
                                    ‚ISLAND
                                    Jednorazový príspevok na pokrytie výdavkov spojených s medzinárodnou adopciou podľa zákona o príspevku pri adopcii č. 152/2006.
                                    NÓRSKO
                                    Jednorazový príspevok vyplácaný pri narodení dieťaťa podľa zákona o národnom poistení.
                                    Jednorazový príspevok vyplácaný pri adopcii podľa zákona o národnom poistení.‘;

                                    d)

                                    do prílohy II sa dopĺňa tento text:
                                    ‚ISLAND – DÁNSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    ISLAND – FÍNSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    ISLAND – ŠVÉDSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    ISLAND – NÓRSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    NÓRSKO – DÁNSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    NÓRSKO – FÍNSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).
                                    NÓRSKO – ŠVÉDSKO
                                    Článok 7 Nordického dohovoru o sociálnom zabezpečení z 18. augusta 2003 (o úhrade mimoriadnych cestovných nákladov, ak si ochorenie počas pobytu v inej severskej krajine vyžiada zvýšenie nákladov na návrat do štátu bydliska).‘;

                                    e)

                                    do prílohy III sa dopĺňa tento text:
                                    ‚ISLAND
                                    NÓRSKO‘;

                                    f)

                                    do prílohy IV sa dopĺňa tento text:
                                    ‚ISLAND
                                    LICHTENŠTAJNSKO‘;

                                    g)

                                    do prílohy VIII časti 1 sa dopĺňa tento text:
                                    ‚ISLAND
                                    Všetky žiadosti zo základného systému starobných dôchodkov a systému stanovených dávok pre štátnych zamestnancov.
                                    LICHTENŠTAJNSKO
                                    Všetky žiadosti o starobné, pozostalostné a invalidné dôchodky z povinného dôchodkového systému a tiež o starobné, pozostalostné a invalidné dôchodky zo zamestnaneckého dôchodkového systému, pokiaľ nariadenia príslušného dôchodkového fondu neobsahujú ustanovenia o znížení.
                                    NÓRSKO
                                    Všetky žiadosti o starobné dôchodky okrem dôchodkov uvedených v prílohe IX.‘;

                                    h)

                                    do prílohy VIII časti 2 sa dopĺňa tento text:
                                    ‚ISLAND
                                    Starobný zamestnanecký dôchodkový systém.
                                    LICHTENŠTAJNSKO
                                    Starobné, pozostalostné a invalidné dôchodky zo zamestnaneckého dôchodkového systému.‘;

                                    i)

                                    do prílohy IX časti I sa dopĺňa tento text:
                                    ‚ISLAND
                                    Sirotský dôchodok v súlade so zákonom o sociálnom zabezpečení č. 100/2007 a sirotský dôchodok v súlade so zákonom o povinnom dôchodkovom poistení a činnosti dôchodkových fondov č. 129/1997.‘;

                                    j)

                                    do prílohy IX časti II sa dopĺňa tento text:
                                    ‚ISLAND
                                    Invalidný dôchodok vo forme základného dôchodku, dôchodkového príplatku a dôchodkového príplatku vyplácaného v závislosti od veku podľa zákona o sociálnom zabezpečení č. 100/2007.
                                    Invalidný dôchodok podľa zákona o povinnom dôchodkovom poistení a činnosti dôchodkových fondov č. 129/1997.
                                    NÓRSKO
                                    Nórsky invalidný dôchodok, aj po prevode na starobný dôchodok pri dosiahnutí dôchodkového veku, a všetky dôchodky (pozostalostné a starobné) založené na dôchodkových dávkach zomretej osoby.‘;

                                    k)

                                    do prílohy X sa dopĺňa tento text:
                                    ‚LICHTENŠTAJNSKO

                                                a)

                                                Príspevky pre nevidiace osoby (zákon o poskytovaní príspevkov pre nevidiace osoby zo 17. decembra 1970).

                                                b)

                                                Materské príspevky (zákon o poskytovaní materských príspevkov z 25. novembra 1981 v znení neskorších predpisov).

                                                c)

                                                Doplnkové dávky k starobnému, pozostalostnému a invalidnému poisteniu (zákon o dodatočných dávkach k starobnému, pozostalostnému a invalidnému poisteniu z 10. decembra 1965 v znení neskorších predpisov).

                                          NÓRSKO

                                                a)

                                                Zaručený minimálny doplnkový dôchodok pre osoby, ktoré sa narodili so zdravotným postihnutím alebo sa stali osobami so zdravotným postihnutím v mladosti, podľa zákona o národnom poistení.

                                                b)

                                                Osobitné dávky v súlade so zákonom č. 21 z 29. apríla 2005 o doplnkových príspevkoch pre osoby s krátkodobým pobytom v Nórsku.‘;

                                    l)

                                    do prílohy XI sa dopĺňa tento text:
                                    ‚ISLAND

                                                1.

                                                            a)

                                                            Osoby, ktoré neboli zárobkovo činné v jednom alebo viacerých členských štátoch ES alebo štátoch EZVO, majú bez ohľadu na ustanovenia v článku 6 nárok na islandský sociálny dôchodok len v tom prípade, ak majú alebo ešte pred tým mali trvalé bydlisko na Islande najmenej počas troch rokov a spĺňajú podmienku vekových obmedzení stanovených v islandských právnych predpisoch.

                                                            b)

                                                            Uvedené ustanovenia sa nevzťahujú na nárok na islandský sociálny dôchodok pre rodinných príslušníkov osôb, ktoré sú alebo boli zárobkovo činné na Islande, alebo pre študentov alebo ich rodinných príslušníkov.

                                                2.

                                                Ak sa zamestnanie alebo samostatná zárobková činnosť na Islande skončí a počas zamestnania alebo samostatnej zárobkovej činnosti sa prihodí poistná udalosť v inom štáte, na ktorý sa vzťahuje toto nariadenie, a invalidný dôchodok v rámci systému sociálneho zabezpečenia ani doplnkový dôchodok (penzijné fondy) na Islande už nezahŕňajú obdobie medzi poistnou udalosťou a dôchodkovým vekom (budúce obdobie), na potreby požiadavky budúceho obdobia sa berú do úvahy obdobia poistenia podľa právnych predpisov iného štátu, na ktorý sa vzťahuje toto nariadenie, ako keby to boli obdobia poistenia na Islande.

                                          LICHTENŠTAJNSKO

                                                1.

                                                Povinné poistenie v rámci lichtenštajnského systému nemocenského poistenia týkajúce sa vecných dávok (‚Krankenpflegeversicherung‘) a možné výnimky:

                                                            a)

                                                            Lichtenštajnské právne predpisy, ktorými sa riadi povinné nemocenské poistenie týkajúce sa vecných dávok, sa vzťahujú na tieto osoby, ktoré nemajú bydlisko v Lichtenštajnsku:

                                                                        i)

                                                                        osoby podliehajúce lichtenštajnským právnym predpisom podľa hlavy II nariadenia;

                                                                        ii)

                                                                        osoby, za ktoré Lichtenštajnsko znáša náklady na dávky podľa článkov 24, 25 a 26 nariadenia;

                                                                        iii)

                                                                        osoby poberajúce lichtenštajnské dávky v nezamestnanosti;

                                                                        iv)

                                                                        rodinní príslušníci osôb uvedených v bodoch i) a iii) alebo zamestnaných osôb alebo samostatne zárobkovo činných osôb v Lichtenštajnsku, ktoré sú poistené v rámci lichtenštajnského systému nemocenského poistenia;

                                                                        v)

                                                                        rodinní príslušníci osôb uvedených v bode ii) alebo dôchodcov, ktorí majú bydlisko v Lichtenštajnsku a sú poistení v rámci lichtenštajnského systému nemocenského poistenia.

                                                                  Za rodinných príslušníkov sa považujú osoby, ktoré sú označené za rodinných príslušníkov podľa právnych predpisov štátu bydliska.

                                                            b)

                                                            Osoby uvedené v písmene a) môžu byť na základe žiadosti oslobodené od povinného poistenia týkajúceho sa vecných dávok, ak majú bydlisko v Rakúsku a ak môžu preukázať, že majú nárok na poistné krytie v prípade choroby v rámci povinného alebo iného rovnocenného nemocenského poistenia. Oslobodenie sa nemôže zrušiť v inom prípade ako pri zmene zamestnávateľa.

                                                      Táto žiadosť:

                                                            i)

                                                            sa musí predložiť do troch mesiacov odo dňa, kedy vznikla povinnosť uzatvoriť poistenie vo Lichtenštajnsku; v prípade, že sa žiadosť v odôvodnených prípadoch predloží po tejto lehote, výnimka nadobudne účinnosť od začatia poistnej povinnosti. Osoby, ktoré už boli poistené v Rakúsku v čase nadobudnutia účinnosti nariadenia v EHP, sa považujú za oslobodené od lichtenštajnského povinného poistenia týkajúceho sa vecných dávok;

                                                            ii)

                                                            sa týka všetkých rodinných príslušníkov s bydliskom v tom istom štáte.

                                                2.

                                                Na osoby, ktoré pracujú v Lichtenštajnsku, ale nemajú v ňom bydlisko, a ktoré majú zákonné alebo iné rovnocenné poistné krytie v štáte bydliska v súlade s bodom 1 písm. b), ako aj ich rodinných príslušníkov sa počas ich pobytu v Lichtenštajnsku vzťahujú ustanovenia článku 19 nariadenia.

                                                3.

                                                Na účely uplatňovania článkov 18, 19, 20 a 27 nariadenia v Lichtenštajnsku znáša všetky účtované náklady príslušný poisťovateľ.

                                                4.

                                                Ak osoba podliehajúca lichtenštajnským právnym ustanoveniam podľa hlavy II nariadenia podlieha pri uplatňovaní bodu 1 písm. b) na účely nemocenského poistenia právnym ustanoveniam iného štátu, na ktorý sa vzťahuje táto dohoda, na nákladoch na tieto vecné dávky sa v prípade mimopracovných úrazov podieľajú rovnakým dielom lichtenštajnský poisťovateľ pracovných a mimopracovných úrazov a chorôb z povolania a príslušná nemocenská poisťovňa, ak existuje nárok na vecné dávky od oboch orgánov. Lichtenštajnský poisťovateľ pracovných a mimopracovných úrazov a chorôb z povolania uhrádza všetky náklady v prípade pracovných úrazov, úrazov na ceste do práce alebo chorôb z povolania, a to aj vtedy, ak existuje nárok na dávky od orgánu nemocenského poistenia v krajine bydliska.

                                          NÓRSKO

                                                1.

                                                Prechodné ustanovenia nórskych právnych predpisov stanovujúce zníženie poistného obdobia, ktoré je potrebné na úplný dodatkový dôchodok pre osoby narodené pred rokom 1937, sa budú uplatňovať na osoby, na ktoré sa vzťahuje toto nariadenie, pokiaľ mali trvalý pobyt v Nórsku alebo boli v Nórsku zárobkovo činné ako zamestnanci alebo samostatne zárobkovo činné osoby počas potrebného počtu rokov od dovŕšenia 16. roku a pred 1. januárom 1967. Táto požiadavka zodpovedá rozdielu rokov medzi rokom 1937 a rokom narodenia danej osoby.

                                                2.

                                                Osobe poistenej podľa zákona o národnom poistení, ktorá poskytuje starostlivosť poisteným osobám, ktoré sú staré, zdravotne postihnuté alebo choré, sa podľa predpísaných podmienok pripíšu dôchodkové body za toto obdobie. Rovnako sa bez toho, aby bol dotknutý článok 44 nariadenia (ES) č. 987/2009, pripíšu dôchodkové body osobe, ktorá sa stará o malé deti počas pobytu v inom štáte ako v Nórsku, v ktorom sa uplatňuje toto nariadenie, pokiaľ má takáto osoba rodičovskú dovolenku podľa nórskeho pracovného práva.

                                                3.

                                                            a)

                                                            Osoby, ktoré neboli zárobkovo činné v jednom alebo viacerých členských štátoch ES alebo štátoch EZVO, majú bez ohľadu na ustanovenia v článku 6 nárok na nórsky sociálny dôchodok len v tom prípade, ak majú alebo ešte pred tým mali trvalé bydlisko v Nórsku počas najmenej troch rokov a spĺňajú podmienku vekových obmedzení stanovených v nórskych právnych predpisoch.

                                                            b)

                                                            Uvedené ustanovenia sa nevzťahujú na nárok na nórsky sociálny dôchodok pre rodinných príslušníkov osôb, ktoré sú alebo boli zárobkovo činné v Nórsku, alebo pre študentov alebo ich rodinných príslušníkov.‘

                              FORMY ÚČASTI ŠTÁTOV EZVO V SPRÁVNEJ KOMISII PRE KOORDINÁCIU SYSTÉMOV SOCIÁLNEHO ZABEZPEČENIA A TIEŽ V TECHNICKEJ KOMISII PRE SPRACOVANIE ÚDAJOV A V RADE AUDÍTOROV, KTORÉ SÚ K SPRÁVNEJ KOMISII PRIČLENENÉ, V ZMYSLE ČLÁNKU 101 DOHODY:
                        Island, Lichtenštajnsko a Nórsko môžu vyslať zástupcu vo funkcii poradcu (pozorovateľa) na zasadnutia Správnej komisie pre koordináciu systémov sociálneho zabezpečenia, pričlenenej k Európskej komisii, a na zasadnutia Technickej komisie pre spracovanie údajov a Rady audítorov.

                        2.

                           32009 R 0987: nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30.10.2009, s. 1).
                        Ustanovenia nariadenia (ES) č. 987/2009 sa na účely tejto dohody upravujú takto:

                                    a)

                                    do prílohy I sa dopĺňa tento text:
                                    ‚ISLAND – DÁNSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    ISLAND – LUXEMBURSKO
                                    Dohoda z 30. novembra 2001 o náhrade nákladov v oblasti sociálneho zabezpečenia.
                                    ISLAND – FÍNSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    ISLAND – ŠVÉDSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    ISLAND – NÓRSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    NÓRSKO – DÁNSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    NÓRSKO – LUXEMBURSKO
                                    Články 2 až 4 dohody z 19. marca 1998 o náhrade nákladov v oblasti sociálneho zabezpečenia.
                                    NÓRSKO – HOLANDSKO
                                    Dohoda z 23. januára 2007 o náhrade nákladov na vecné dávky poskytované podľa nariadení (EHS) č. 1408/71 a (EHS) č. 574/72.
                                    NÓRSKO – PORTUGALSKO
                                    Dohoda z 24. novembra 2000 podľa článku 36 ods. 3 a článku 63 ods. 3 nariadenia (EHS) č. 1408/71 a článku 105 ods. 2 nariadenia (EHS) č. 574/72 o vzájomnom zrieknutí sa náhrad nákladov na dávky počas choroby, materstva, pri pracovných úrazoch a chorobách z povolania a nákladov spojených s administratívnym overovaním a lekárskymi vyšetreniami ustanovenými podľa týchto nariadení.
                                    NÓRSKO – FÍNSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    NÓRSKO – ŠVÉDSKO
                                    Článok 15 Nordického dohovoru o sociálnom zabezpečení z 18. augusta 2003: dohoda o vzájomnom vzdaní sa náhrad podľa článkov 36, 63 a 70 nariadenia (EHS) č. 1408/71 (náklady na nemocenské vecné dávky, vecné dávky v materstve, v súvislosti s pracovnými úrazmi a chorobami z povolania a na dávky v nezamestnanosti) a článku 105 nariadenia (EHS) č. 574/72 (náklady na administratívne overovania a lekárske vyšetrenia).
                                    NÓRSKO – SPOJENÉ KRÁĽOVSTVO
                                    Výmena listov z 20. marca 1997 a 3. apríla 1997 týkajúca sa článku 36 ods. 3 a článku 63 ods. 3 nariadenia (EHS) č. 1408/71(náhrada alebo zrieknutie sa náhrady nákladov na vecné dávky) a článku 105 nariadenia (EHS) č. 574/72 (zrieknutie sa nákladov spojených s administratívnym overovaním a lekárskymi vyšetreniami).‘;

                                    b)

                                    do prílohy 3 sa dopĺňa tento text:
                                    ‚NÓRSKO‘;

                                    c)

                                    do prílohy 5 sa dopĺňa tento text:
                                    ‚LICHTENŠTAJNSKO
                                    NÓRSKO‘.

                  AKTY, KTORÉ MUSIA ZMLUVNÉ STRANY NÁLEŽITE ZOHĽADNIŤ

                        3.1.

                           32010 D 0424(01): rozhodnutie č. A1 z 12. júna 2009 o zavedení postupu dialógu a zmierovacieho postupu týkajúceho sa platnosti dokumentov, určenia uplatniteľných právnych predpisov a poskytovania dávok podľa nariadenia Európskeho parlamentu a Rady (ES) č. 883/2004 (Ú. v. EÚ C 106, 24.4.2010, s. 1).

                        3.2.

                           32010 D 0424(02): rozhodnutie č. A2 z 12. júna 2009 týkajúce sa výkladu článku 12 nariadenia Európskeho parlamentu a Rady (ES) č. 883/2004 o právnych predpisoch vzťahujúcich sa na vyslaných pracovníkov a samostatne zárobkovo činných pracovníkov dočasne pracujúcich mimo príslušného štátu (Ú. v. EÚ C 106, 24.4.2010, s. 5).

                        4.1.

                           32010 D 0424(03): rozhodnutie č. E1 z 12. júna 2009 o praktických opatreniach pre prechodné obdobie na výmenu údajov elektronickými prostriedkami, ktoré sú uvedené v článku 4 nariadenia Európskeho parlamentu a Rady (ES) č. 987/2009 (Ú. v. EÚ C 106, 24.4.2010, s. 9).

                        5.1.

                           32010 D 0424(04): rozhodnutie č. F1 z 12. júna 2009 o výklade článku 68 nariadenia Európskeho parlamentu a Rady (ES) č. 883/2004 týkajúceho sa pravidiel prednosti v prípade súbehu rodinných dávok (Ú. v. EÚ C 106, 24.4.2010, s. 11).

                        6.1.

                           32010 D 0424(05): rozhodnutie č. H1 z 12. júna 2009 o rámci pre prechod od nariadení Rady (EHS) č. 1408/71 a (EHS) č. 574/72 na nariadenia Európskeho parlamentu a Rady (ES) č. 883/2004 a (ES) č. 987/2009 a o uplatňovaní rozhodnutí a odporúčaní Správnej komisie pre koordináciu systémov sociálneho zabezpečenia (Ú. v. EÚ C 106, 24.4.2010, s. 13).

                        6.2.

                           32010 D 0424(06): rozhodnutie č. H2 z 12. júna 2009 o spôsobe práce a zložení Technickej komisie pre spracovanie údajov Správnej komisie pre koordináciu systémov sociálneho zabezpečenia (Ú. v. EÚ C 106, 24.4.2010, s. 17).

                        7.1.

                           32010 D 0424(07): rozhodnutie č. P1 z 12. júna 2009 o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok (Ú. v. EÚ C 106, 24.4.2010, s. 21).

                        8.1.

                           32010 D 0424(08): rozhodnutie č. S1 z 12. júna 2009 o európskom preukaze zdravotného poistenia (Ú. v. EÚ C 106, 24.4.2010, s. 23).

                        8.2.

                           32010 D 0424(09): rozhodnutie č. S2 z 12. júna 2009 o technických špecifikáciách európskeho preukazu zdravotného poistenia (Ú. v. EÚ L 106, 24.4.2010, s. 26).
                        Ustanovenia rozhodnutia č. S2 sa na účely tejto dohody vykladajú s týmito úpravami:
                        Bez ohľadu na bod 3.3.2 prílohy k rozhodnutiu majú štáty EZVO možnosť použiť európske hviezdy na európskych preukazoch zdravotného poistenia, ktoré vydajú.

                        8.3.

                           32010 D 0424(10): rozhodnutie č. S3 z 12. júna 2009, ktorým sa vymedzujú dávky, na ktoré sa vzťahuje článok 19 ods. 1 a článok 27 ods. 1 nariadenia Európskeho parlamentu a Rady (ES) č. 883/2004 a článok 25 písm. A ods. 3 nariadenia Európskeho parlamentu a Rady (ES) č. 987/2009 (Ú. v. EÚ C 106, 24.4.2010, s. 40).

                        9.1.

                           32010 D 0424(11): rozhodnutie č. U1 z 12. júna 2009 týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov (Ú. v. EÚ C 106, 24.4.2010, s. 42).

                        9.2.

                           32010 D 0424(12): rozhodnutie č. U2 z 12. júna 2009 o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát (Ú. v. EÚ C 106, 24.4.2010, s. 43).

                        9.3.

                           32010 D 0424(13): rozhodnutie č. U3 z 12. júna 2009 o rozsahu pojmu čiastočná nezamestnanosť vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004 (Ú. v. EÚ C 106, 24.4.2010, s. 45).

                  AKTY, KTORÉ VEZMÚ ZMLUVNÉ STRANY NA VEDOMIE

                        10.1.

                           32010 H 0424(01): odporúčanie č. P1 z 12. júna 2009 týkajúce sa rozsudku vo veci Gottardo, podľa ktorého sa výhody priznané štátnym príslušníkom štátu na základe dvojstranného dohovoru o sociálnom zabezpečení s nečlenskou krajinou musia zaručiť aj pracovníkom, ktorí sú štátnymi príslušníkmi iných členských štátov (Ú. v. EÚ C 106, 24.4.2010, s. 47).

                        11.1.

                           32010 H 0424(02): odporúčanie č. U1 z 12. júna 2009 týkajúce sa právnych predpisov vzťahujúcich sa na nezamestnané osoby, ktoré vykonávajú v inom členskom štáte, ako je štát miesta bydliska, profesijnú alebo obchodnú činnosť na čiastočný úväzok (Ú. v. EÚ C 106, 24.4.2010, s. 49).

                        11.2.

                           32010 H 0424(03): odporúčanie č. U2 z 12. júna 2009 týkajúce sa uplatňovania článku 64 ods. 1 písm. a) nariadenia Európskeho parlamentu a Rady (ES) č. 883/2004 na nezamestnané osoby sprevádzajúce svojich manželov, resp. svoje manželky alebo partnerov, resp. partnerky, ktorí vykonávajú profesijnú alebo obchodnú činnosť v inom členskom štáte, ako je príslušný štát (Ú. v. EÚ C 106, 24.4.2010, s. 51).

                  II.   ZABEZPEČENIE DOPLNKOVÝCH DÔCHODKOVÝCH PRÁV

            AKTY TÝKAJÚCE SA TÝCHTO OBLASTÍ

                        12.

                           398 L 0049: smernica Rady 98/49/ES z 29. júna 1998 o zabezpečení doplnkových dôchodkových práv zamestnaných a samostatne zárobkovo činných osôb pohybujúcich sa v rámci Spoločenstva (Ú. v. ES L 209, 25.7.1998, s. 46).“